
LIETUVOS RESPUBLIKOS TEISINGUMO MINISTRAS


ĮSAKYMAS
DĖL TEISINGUMO MINISTRO 2005 M. BIRŽELIO 15 D. ĮSAKYMO NR. 1R-189 „DĖL VALSTYBĖS GARANTUOJAMOS TEISINĖS PAGALBOS KOORDINAVIMO TARYBOS NUOSTATŲ IR SUDĖTIES SĄRAŠO PATVIRTINIMO“ PAKEITIMO

2023 m. gruodžio 19 d. Nr. 1R-382
Vilnius

1. Pakeičiu Lietuvos Respublikos teisingumo ministro 2005 m. birželio 15 d. įsakymą Nr. 1R-189 „Dėl Valstybės garantuojamos teisinės pagalbos koordinavimo tarybos nuostatų ir sudėties sąrašo patvirtinimo“:
1.1. Pakeičiu 1 punktą ir jį išdėstau taip:
„1. Sudarau šios sudėties Valstybės garantuojamos teisinės pagalbos koordinavimo tarybą (toliau – Taryba):
	Gabija Grigaitė-Daugirdė
	–
	teisingumo viceministrė (Tarybos pirmininkė);

	Inga Abramavičiūtė
	–
	Lietuvos žmogaus teisių centro tarybos pirmininkė (Tarybos pirmininko pavaduotoja);

	Laurynas Biekša
	–
	Žmogaus teisių stebėjimo instituto ekspertas;

	Danguolė Bublienė
	–
	Lietuvos Aukščiausiojo Teismo pirmininkė;

	Aurelija Giedraitytė
	–
	Lietuvos Respublikos teisingumo ministerijos Teisinių paslaugų politikos grupės vadovė;

	Daiva Kamarauskienė
	–
	Lietuvos Respublikos finansų ministerijos Biudžeto departamento direktorė;

	Mindaugas Kukaitis
	–
	Lietuvos advokatūros advokatų tarybos pirmininkas;

	Viktorija Medžiaušaitė
	–
	Vilniaus universiteto Teisės klinikos direktorė;

	Laima Milevičienė
	–
	Lietuvos Respublikos generalinės prokuratūros Baudžiamojo persekiojimo departamento prokurorė;

	Andrius Navickas
	–
	Lietuvos Respublikos Seimo Žmogaus teisių komiteto narys;

	Živilė Poželienė
	–
	Valstybės garantuojamos teisinės pagalbos tarnybos direktorė;

	Julius Sabatauskas
	–
	Lietuvos Respublikos Seimo Teisės ir teisėtvarkos komiteto narys;

	Aleksandras Tiaškevičius
Vigita Vėbraitė
	–
–
	Lietuvos savivaldybių asociacijos direktoriaus pavaduotojas;
Lietuvos teisininkų draugijos narė.“


1.2. Pakeičiu nurodytu įsakymu patvirtintus Valstybės garantuojamos teisinės pagalbos koordinavimo tarybos nuostatus: 
1.2.1. Pakeičiu 1 punktą ir jį išdėstau taip:
„1. Valstybės garantuojamos teisinės pagalbos koordinavimo taryba (toliau – Taryba) yra visuomeniniais pagrindais veikianti kolegiali Teisingumo ministerijos patariamoji institucija, sudaroma siekiant užtikrinti Teisingumo ministerijai pavestų funkcijų valstybės garantuojamos teisinės pagalbos srityje įgyvendinimą.“
1.2.2. Pakeičiu 5.2 papunktį ir jį išdėstau taip:
„5.2. teikia pasiūlymus dėl valstybės garantuojamos teisinės pagalbos tobulinimo ir kokybės gerinimo;“.
1.2.3. Pakeičiu 6.1 papunktį ir jį išdėstau taip:
„6.1. teikti pasiūlymus dėl valstybės garantuojamos teisinės pagalbos tobulinimo, kokybės gerinimo ir teisės aktų, įgyvendinančių Valstybės garantuojamos teisinės pagalbos įstatymą, priėmimo ir keitimo;“.
1.2.4. Pakeičiu 7 punktą ir jį išdėstau taip:
„7. Tarybą sudaro 14 narių. Sprendžiamiems klausimams nagrinėti Taryba iš savo narių gali sudaryti komitetus, komisijas ar darbo grupes ir nustatyti jų uždavinius, įgaliojimus, veiklos trukmę.“
1.2.5. Pakeičiu 11 punktą ir jį išdėstau taip:
[bookmark: _GoBack]„11. Tarybos veiklos forma yra posėdis. Taryba į posėdžius renkasi esant būtinybei, bet ne rečiau kaip kartą per metus. Tarybos posėdžiai gali vykti naudojant informacines ir (ar) elektroninių ryšių technologijas. Tarybos posėdį šaukia Tarybos pirmininkas savo iniciatyva arba ne mažiau kaip penkiems Tarybos nariams pareikalavus. Tarybos posėdžio medžiagą ir darbotvarkę Tarybos sekretorius elektroniniu paštu išsiunčia Tarybos nariams ne vėliau kaip prieš dvi darbo dienas iki posėdžio. Pasiūlymus dėl papildomų klausimų įtraukimo į Tarybos posėdžio darbotvarkę Tarybos nariai raštu pateikia Tarybos sekretoriui ne vėliau kaip iki posėdžio pradžios. Klausimą dėl papildomų klausimų įtraukimo į Tarybos posėdžio darbotvarkę sprendžia Tarybos pirmininkas. Į Tarybos posėdžio darbotvarkę įtrauktų papildomų klausimų medžiagą (jeigu tokia yra) Tarybos sekretorius išsiunčia elektroniniu paštu Tarybos nariams ne vėliau kaip prieš vieną darbo dieną iki Tarybos posėdžio.“
2. Nustatau, kad šis įsakymas įsigalioja 2024 m. sausio 1 d.



Teisingumo ministrė				                Ewelina Dobrowolska

